
Hogyan fedezi fel újra a Z generáció a könyvtárakat?

Kulcsszavak: Szubkultúra; z-generáció; könyvtár; Internetes szubkultúra
Dolgozatomban a könyvtár központi szerepét vizsgáltam egy Z-generációs szubkultúrában, a Dark academia esztétikában.
A szakirodalmi feldolgozásban a könyvtárlátogatás visszaesésének lehetséges okait jártam körbe, amely során arra jutottam, hogy az internet széles körű elérése és az interneten tömegesen elérhetővé vált elektronikus könyvek nem kedveztek a személyes könyvtárhasználatnak, azonban a távhasználat az elmúlt években megsokszorozódott. Megállapíthatóvá vált, hogy a könyvtárak személyes használatának megerősödének alapfeltétele a megújulás.Kitértem a könyvtári programlátogatók számának növekedésére, illetve arra, hogy többnyire a Z generáció és millenniálok a könyvtárlátogatók, és ők azok, akik programokon vesznek részt, tehát a könyvtárak igenis képesek a megújulásra. A dolgozat követő részében betekintést nyújtottam a könyvtár megjelenésébe a populáris kultúrában. A dolgozatom további fejezeteiben bemutattam a szubkultúra szellemiségét, jelentősebb üzeneteit, céljait kommunikációs formáit, népszerű online megjelenési felületeit és igyekeztem információval szolgálni a terjedési dinamizmusáról. Ezt követően hosszan vizsgáltam a Dark academia és a divat kapcsolatát, a személyiségre gyakorolt hatását. A továbbiakban a szubkultúra vizuális megjelenítési kommunikációját is vizsgáltam. kritikák a Dark academiaval szemben témakörre fókuszáltan. Kutatásom eredménye a könyvtárba járásra, olvasásra a divaton keresztül azt találtam, hogy azok az emberek, akik a Dark academia trenddel találkozva öltözködésükben is felidézik a múltszázad eleji divatot. Arra, hogy hogyan próbálja ez a szubkultúra az egyetemi életet és a tanulást ösztönözni, a kutatásom azt mutatja, hogy a posztolt fotókkal közvetítik a szubkultúra által romantizált egyetemi életet, idealizálva az akadémiai tanulmányokat, amely motivációt nyújt a követők számára a vágyott céljaik elérésében, illetve a szubkultúra az olvasáson keresztül történő tanulásra bátorít. Arra a kérdésre, hogy milyen törekvésekkel próbálja a Dark academia a humán- és könyvtártudomány hasznosságát népszerűsíteni, úgy gondolom, hogy azokkal a videókkal, amelyekben a posztoló maga is könyvtáros, illetve a posztra érkezett kommentezők között megjelenő könyvtárosok is pozitívan nyilatkoznak a munkájukról. A szubkultúrát ért kritikákat illetően elmondható, hogy némelyik helytálló, azonban ami a közösség inkluzivitását illeti, az megítélésem szerint a kultúra irodalmából fakadó előítéleteken alapszik



